EN NETFLIX-SERIE
Her er Devi Vishwakumar.
En 16-årig pige fra San Fernando Valley.
Nu er hun også Paxtons ekskæreste. Kan I huske det her?
Jeg er ked af det.
Da Devi klokkede i det og for anden gang mistede drømmefyren.
Vi mistede alle sammen noget den dag.
Som I nok kan tænke jer, tog hun det ikke så pænt
og kastede sig ud i alle kærestesorgens stadier.
Hun rasede.
Hun svælgede.
Efter mange måneder, der var svære at være vidne til,
accepterede hun det endelig.
Montagen her skulle vise, at der var gået noget tid,
men solen skinner altid i det sydlige Californien.
Men I kan se, der er græskar på verandaen.
Nu er hun så sig selv igen, en normal, indisk jomfrunørd,
der endelig var ovre kærestesorgen.
Hun kunne smile til Paxton uden at tude.
-Hej. -I hvert fald indtil hun hørte nyheden.
Paxton har en ny kæreste.
Jeps. Den var svær at sluge.
Er du okay?
-Vil du låne min inhalator? -Nej, jeg har det fint.
Jeg vidste, det ville ske, og jeg føler mig klar.
-Hvem er det? -Phoebe Hayward.
Håndjob Hayward? Sherman Oaks mest forsuttede bolsje?
Kan man synke dybere?
Undskyld, det var ikke ret feministisk af mig.
Alle rygterne om hende er sikkert spredt af patriarkatet.
Sjovt, som kvinder ikke kan rase ud uden at tænke på andres undertrykkelse.
Godt, jeg er en mand.
Er du okay?
Ja, jeg har det fint.
Det er surt, han fik ny kæreste før dig, men derfor er du ikke en taber.
Se bare Aneesa. Hun har ikke datet siden Ben.
Nej, vel?
Det ved du bedre end os. I er jo gode venner nu.
Ja, vi er bare gode venner.
Devi, køb ekstra toiletpapir på vej hjem i aften.
Ikke det billige. Gæsterne fortjener blødt og lækkert.
Fedt. Mens Paxton knalder gymnastikholdets anfører,
står jeg for rene mimre-numser.
-Hvad? -Ikke noget.
Min farmor holder navaratri-fest i aften.
Hvad er navaratri?
Ni dages hindufestival til minde om det store slag
mellem dæmonen Mahishasura og gudinden Durga. Ikke, Devi?
Jo. Det er den.
Hun aner ikke, hvad navaratri er.
Der kommer kun gamle mennesker.
Var jeg ikke bange for stoffer, kunne jeg være skæv.
Vent. Trent og Paxton kommer.
"Bedste, lad være med at spise tandbørsten. Det er ikke en hotdog."
Deres bedste venner var skyld i,
at Devi og Paxton nogle gange kom i nogle akavede situationer.
-Hej. -Hej.
Hej, skat og skats venner.
I har sikkert hørt, jeg fylder 18 år i dag.
Du sagde det over højtaleren midt i morgensamlingen.
Du hører godt!
Og I to, Paxton, min bedste ven,
og dig, Eleanor, min kæreste, må gerne holde fest for mig i aften.
Okay. Det er ret kort varsel, men det kan vi vel godt.
-Selvfølgelig! -Hvor er I bare søde!
Gør det hjemme hos mig.
Mine forældre er ude for at vinde bilen tilbage, de tabte.
Fedt. Har I et tema i tankerne?
En fest a la Uskyldens år med masker ville være fedt.
Det skal være den vildeste møgmegafest nogensinde på skole. Alle skal med!
Eleanor, tag din ven med. Ven, tag din robot med.
Paxton, tag din kæreste med. Paxton, tag din eks med.
Trent, jeg kan ikke komme i aften.
Det er hindu-helligdag, som jeg skal fejre.
Det var surt, men så gode venner er vi heller ikke.
Jeg ændrer ikke datoen, okay?
Okay.
Hej.
-Jeg ved godt, hvorfor du ikke vil med. -Har du også hørt om navaratri?
Var det med i et afsnit af Indian Matchmaking?
Hold nu op. Du er jo ikke ret religiøs. Det er Phoebe, ikke?
Nej, det er en helligdag for at fejre…
-Vent. Jeg spørger Fabiola. -Nej, glem det.
Jeg ville bare sige, vi ikke har talt sammen,
men jeg er ked af, det med Phoebe sårer dig.
Sårer mig?
Nej, det er fint, brormand.
Jeg taler også med andre, masser af fyre, så…
Okay, jeg troede, vi kunne tale ærligt sammen,
men det er måske for tidligt?
Jeg var da ærlig. Det er helligdag, og jeg er en glad og tilfreds hindu.
Medlidenheden var malet i ansigtet på ham. Han troede, jeg løj, ikke?
-Du løj om at tale med masser af fyre. -Nej, jeg har talt med ti fyre i dag.
Da du råbte ad slagtøjsorkestret for ikke at holde takten?
Hvad er din pointe?
Okay, du skal altså med til Trents fest i aften.
Ellers virker du bare knust og ynkelig.
-Måske også besat. -Det er jeg ikke. Jeg har det fint.
Ja, og derfor skal du med.
Hvordan slipper jeg for navaratri?
Devi… Hvorfor er du ikke i tøjet?
Gør dig klar, og hent smør til din farmor.
Hendes armbånd sidder fast.
Hej!
Pati, din golu er vildt flot.
Se! Der er Ganesha, Durga, Lakshmi. Alle de store!
Nemlig.
Men du har også lige finten med den her krystaldelfin
og en gør-det-selv Sanjay Gupta.
Lækkermås!
Yo. Dine golu'er er meget sejere end de andre damers.
Det er ikke en konkurrence.
Sikkert! Man laver da en golu for at give de andre damer baghjul.
-Ikke, Pati? -Jeg giver dem så meget baghjul!
Derfor har jeg også den her smuksak.
-Hvad er det? -En pose fra Bloomingdale's.
Og ikke fra outlet-butikken. Og i den ligger min Shiseido-kvittering.
Sladdertasken Smita dåner, når hun ser den.
Hvorfor inviterede du Smita, når du ikke kan lide hende?
Vi er jo veninder.
Men jeg ved, hun vil ævle løs om sit barnebarns bryllup i Universal Studios.
Gid jeg også kunne prale med noget.
Sig til hende, jeg dater en sød lærer, jeg godt kan lide.
Nej. Hvad med at gå ud med en af de andre, jeg præsenterede dig for?
Fordi jeg dater Manish, og hvis du gav ham en chance…
Han har fået masser.
Uventede spørgsmål om Indiens historie tæller ikke.
Jo, hvis han havde svaret rigtigt.
Du skal finde en, der går op i vores kultur.
Manish tror sikkert, en golu er et GoPro-kamera til toilettet.
Pati, totalt strid bemærkning.
Undskyld, Kamala.
Hvor skal Sanjay være? Er han i midten, er golu'en for sexet.
Hallo!
Hej.
Okay, vi fik tre fustager af Uber-damen, jeg flirtede med.
-Alt er klar til i aften. -Hjælp mig op.
Fedt! Nu bliver drengen til en mand.
Hit med øllet.
-Trent ser glad ud. -Ja, han gør.
Gider du tjekke, Devi er okay?
Hun virkede trist, da jeg talte med hende. Vi har ikke talt så meget sammen.
-Jeg vil høre, om hun er okay. -Det er hun helt sikkert.
-Hun er ligeglad med din kæ… -Hej!
Wow, hvor ser du godt ud!
Shit, hun har ikke ret meget tøj på.
Pump, og hold kruset skråt, ellers får du kun skum.
-Har du aldrig været til fest før? -Nej, jeg var syg i lang tid.
Undskyld.
Hvad er der lige med dig? Er du også nedladende, når du taler om øl?
Jeg er ikke nedladende. Folk skal bare gøre tingene rigtigt.
Ben, dit problem er, at du tror, du er klogere end alle andre.
Det er du ikke. Derfor slog Aneesa op med dig.
-Pyt. Jeg er klogere end de fleste. -Du er ikke klogere end mig.
Du har styr på det med robotvidenskab,
men jeg er god til det hele.
Du er så indbildsk.
Jeg kan garanteret slå dig i alt.
-Bare vælg! -Fint. Hvad med historie?
Fantastisk.
Trent, har du stadig historiebogen fra første år?
Ja, den står ved siden af varmelamperne ovenpå.
Vi tager historie. Og ved du hvad?
Lad os satse nogle drinks.
Svarer du forkert, drikker du.
-Den første, der giver op, taber. -Top, og jeg opgiver aldrig.
Jeg nedstammer fra funktionelle alkoholikere.
Og jeg nedstammer fra folk, der aldrig svarer forkert.
Og jeg er ked af din familie.
Efter vi blev viet, fik vi en tur i Transformers,
og Optimus Prime velsignede os.
Det var fantastisk.
Prøv lige at se her!
Her er, hvad Phoebe har på!
Ja, vi holder sikkert noget i Disneyland med 2,000 gæster.
Vi må se på, hvem vi skærer fra.
Er det sandt? Men hvem skal giftes?
Vi hørte, det ikke gik så godt med den flotte ingeniør.
Det var en skam.
Det er værre, at din ansigtsløftning ikke virkede.
Okay. Lad os tale om noget andet.
Rhyah lavede undal. Smager det ikke godt?
Fortæl os alt om, hvad der er i retten.
Ja, der er lokale og økologiske kikærter, og det er vigtigt…
-Lokale fra… -Jeg er nødt til at tage den.
-Nej, vel? -Det må du undskylde. Hej, skat.
Må vi tale i telefon? Vent lige.
Så må jeg lege mobilpolitiet og bede alle om at slukke.
-Yo. -Hvad så?
-Kan du komme? -Næppe.
Der er damer ved alle udgange.
Der er mere opsyn end i Sephora.
Paxton bad mig se, om du var okay. Han tror, du sidder og skumler
på dit værelse som en tosse som i Queen's Gambit
Gid jeg kunne aflede deres opmærksomhed.
-Hej? -Hold da kæft. Mr K.?
Du er altid så høflig.
Jeg tror, jeg fandt løsningen.
Manish, velkommen.
Hvad laver han her?
Jeg tænkte, Manish kunne være med til at fejre vores kultur.
-Så kan I lære hinanden at kende. -Vanakkam.
Okay, ro på, WikiFusser.
-Undskyld. Det var også sært for mig. -Hvem har vi så her?
Det er bare Devis lærer, mr. Kulkarni.
Han kom for at lykønske Devi, fordi hun er så dygtig.
Og han er min kæreste.
Kom og sid ned. Lad os lære dig at kende.
Mor, her er vist ret travlt.
Jeg går op på værelset. Jeg har ondt i hovedet.
Enna, kanna? Ja. Fint.
Du er ikke en ynkelig, besat eks.
Nemlig.
Hov, hvad laver du?
Jamen altså, min kontaktlinse røg ud og landede på taget.
-Så… -Nu kommer du ind!
Okay.
Som straf kan du sidde og se damerne tygge.
-Okay. -Du kan dele vadais ud.
Nirmala, jeg så din fantastisk flotte golu.
Det er en smuk hyldest til gudinden og hendes ni avatarer.
Sidste år havde min golu syv trin, to mere end Nirmalas.
Men der var flere tomme pladser.
Fem trin viser passende ydmyghed og undgår, at man er for grådig.
Tak, Manish. Det var pænt sagt.
Tag en vada.
Jeg tager to.
-Kun en. -Okay.
-Rhyah, jeg ledte efter dig. -Undskyld, jeg tog lige en pause.
Åh nej.
Er du okay? Hvad er der?
Jeg talte med min søn.
Han har lige afsluttet en praktik til havs for vordende marinbiologer.
Han studerede en koloni af havsnegle.
Hans venner vil ikke tale med ham nu. De kalder ham Nørd Cousteau.
Nu er han alene hjemme, og det gør mig trist.
Var der noget, Nalini kunne forstå,
var det, at det gjorde ondt, når ens nørdede barn var udenfor.
Det kender jeg. Min datter blev kaldt alt muligt.
Gid jeg kunne finde nye venner til ham i stedet for de små…
Ja, undskyld. Fnatmider!
Men det kan jeg ikke.
Besøg dine venner…
Må jeg pludselig godt tage til fest hos Trent?
-Har du fået et stroke? -Nej, jeg tager aspirin hver morgen.
Okay, hvorfor så?
Du skal gå til fest, og du skal tage Rhyahs søn med.
Hvad? Hvem er han?
En sød dreng uden venner. Han studerer havsnegle.
-Han hedder Nirdesh. -Nørdesh? Det er vel løgn!
Som en parodi på en indisk nørd. Jeg bliver hjemme.
For et minut siden ville du til fest og var på vej ned fra taget.
Bare så du er advaret, hørte folk, jeg ringede til dig.
Nu tror de, du er blevet tosset. Skynd dig herhen, okay?
Fint. Jeg tager til fest, og jeg tager Nirdesh med.
Herligt. Sørg for, ingen mobber ham. Han bliver allerede udsat for rigeligt.
Hej, så er jeg her.
Hej. Jeg ved ikke, hvor Paxton og Phoebe er, men du ser godt ud.
Ingen vil tænke obsessiv-depressiv længere.
De tænker mega-successiv!
Mener du "succeshistorie"?
Ja, men det andet lød så smart.
Der er bare lige ét lille problem i aften.
Min mor sagde, jeg skulle tage en venindes tabersøn med.
Vi skal mødes her. Nu sms'er han.
"Hej, det er Nirdesh. Jeg er forsinket.
Jeg spildte rasam på min sweatervest. Skifter lige.
Jeg er der snart."
Fy for den!
Han lyder som en total spade. Vi kan sige, det er min fætter?
Av! Ben!
Du må hjælpe os.
Spørger jeg, hvem der kæmpede ved Little Bighorn,
og du siger general Kost, tæller det da?
Kost er et fejeredskab. Manden hed Custer.
Og? Jeg har drukket fire øl. Hvad er problemet?
Drik så, bitch.
Du ved, hvad jeg mente.
Hvad laver I?
Leger en drikkeleg, der hedder Er du klogere end Ben?
Den var god.
Hvor er I bare platte.
Kan jeg ikke parkere min fætter hos de to?
-Så taler jeg med Paxton imens. -Kommer din fætter?
Ja, og ser I en indisk nørd, så sig til.
Jeg kan se en indisk nørd ankomme, men han ligner altså ikke en nørd.
Hold da kæft.
Jeg vil ikke ødelægge noget, men går det ikke godt?
Din farmor så mig i øjnene! Jeg blev for spændt og så væk.
-Jeg synes også, det gik fint. -Hvad laver du?
Nej, Manish. Fjernede du den fra trinnet?
Jeg troede, det var skrald. Der lå en kvittering i posen.
Kvitteringen var det særlige.
Posen symboliserer den amerikanske drøm, og du fyldte den med snavsede servietter.
Det er jeg virkelig ked af.
-Hører jeg drama? -Nej!
-Du gode gud. -Nej, lad mig hjælpe dig.
Nej, Manish. Du må hellere gå.
-Er du okay? -Hvem gjorde det?
Gør det ondt?
Hej, Devi. Nirdesh. Mine venner kalder mig Des.
Hej.
Hvorfor præsenterer din fætter sig for dig?
Jeg er ikke hendes fætter. Har du sagt det?
Det sagde jeg måske, ja.
Kun fordi hun troede, du var en megataber.
Og det er du så ikke.
Hvorfor troede du, jeg ville være en taber?
-Der var kontekstuelle kulturelle spor… -Fordi jeg er indisk?
-Okay, jeg er med. -Vent. Nej, undskyld, Des.
Jeg ville ikke fornærme dig, men der er så mange indiske nørder.
Dit navn har nærmest "nørd" i det, så…
Wow. Det er du den første, der nogensinde har sagt.
Det sagde de aldrig i folkeskolen!
Det er fint. Jeg kender godt din type. En indisk pige, der er til hvide fyre.
Du tror, alle indiske fyre er computernørder
eller overparfumerede klubnørder.
Nej, sådan er jeg ikke.
Sådan er hun nemlig!
Altså undskyld, Des. Jeg mente ikke noget med det.
Bliv nu bare. Lad os få noget at drikke…
Undskyld.
Hej!
Er du okay? Hvad skete der?
Først siger du undskyld for lidt let racisme, og så tuder du.
Undskyld, det var min eks.
Okay, jeg er med.
Ja.
Jeg troede, jeg var klar til at se ham med en ny.
Jeg har øvet mig på bamserne på mit værelse.
Det hjalp vist ikke.
Hør her. Nu har du gjort det.
Du så din eks med en anden.
Du overlevede.
Det bliver ikke værre nu.
Det har du nok ret i.
Hvorfor har du ingen venner?
Hvad? Jeg har masser.
Min mor sagde, jeg skulle tage dig med, fordi dine venner droppede dig.
Derfor troede jeg, du var en nørd.
Min mor elsker at overdrive.
En af mine venner taler ikke til mig mere.
Jeg scorede en pige, han kan lide.
Hallo! Du er jo ikke en taber. Er du tarvelig i stedet?
Nej, jeg vidste ikke, han kunne lide hende.
Han kunne sige det, før jeg boede på hendes båd i tre måneder.
Alle ved, et semester til havs er én stor scorefest.
Pis. Fik han simpelthen havsnegle til at være seje?
Okay, du er ikke nørd, og du er ikke tarvelig.
Er du bare rar og sej?
Ja, og måske kan jeg hjælpe dig.
Lad os gå ind til festen og gøre din eks jaloux.
Det lyder sjovt, ikke?
Godt, nu kan han vist se os.
Sådan, Devi!
Paxton ser på dig lige nu, og han ser jaloux ud.
Det virker.
Devi, hvorfor ser du det ikke?
Vent. Nu ved jeg, hvad der sker.
Er du okay?
Fedt! Der er en, der brækker sig.
Tak. Tænk, at alle mine fødselsdagsønsker gik i opfyldelse.
Undskyld, jeg fik dig til at drikke så meget i lynrunden.
Jeg ved alt om Rekonstruktionen, for Gears og jeg så en dokumentar.
Nej, jeg fortjente det.
Jeg kan være en røv, og du kan ikke lide mig.
Jeg kan da godt lide dig. Men du var tarvelig mod mine venner.
-Du var tarvelig mod Aneesa. -Ja, det har du ret i.
-Og du var tarvelig mod Devi i årevis. -Og hun var tarvelig mod mig.
Ja, men du kaldte os FN. Det var ret brutalt.
Hun knuste mit hjerte!
Hvad for noget?
Ja, på en måde, ikke?
Det anede jeg intet om.
Du må ikke sige noget til hende, vel?
Okay.
Så prøver jeg at være mindre nedladende.
Aftale!
Ingen gavepose kan rette op på, hvad der skete i aften.
Alle vil høre om dit pinlige arrangement.
Giv hende iltmasken.
Ingen ville komme til skade ved min fest, for jeg er en god værtinde!
Det er jeg ked af, Pati.
Og derfor var jeg forbeholden med ham Manish.
Det var bare en fejl.
Men var det ikke lidt sjovt at se Smita skvatte?
Det beviste kun, at manden ikke ejer respekt for tradition og kultur.
Det er ikke nok at lære en Wikipedia-side udenad.
Men han gør mig så glad. Tæller det slet ikke?
Selvfølgelig skal du være lykkelig, men han er ikke seriøs.
Du skal ikke være sammen med en, som du skal rydde op efter.
Sådan er han ikke. Han gjorde sig sådan umage i aften.
Og se, hvad der skete.
En uindbudt gæst, der ødelagde min pose og sendte min hadeven på sygehuset.
Jeg er ked af det, kanna.
Jeg kan ikke billige jeres forhold.
Jeg ser helst, du ikke inviterer ham hjem igen.
Det forstår jeg,
men jeg er voksen.
Jeg vil se ham igen. Måske er det bedst,
hvis jeg flytter.
Her bor jeg.
Tak for i aften. Det var hyggeligt.
Ja, det var.
Vi kom skævt fra start,
men så gik det godt.
Jeg må hellere gå ind.
Okay.
Ja.
Må jeg sms'e dig?
Ja, helt sikkert.
Hej.
-Du gik glip af en del. -Det kunne jeg se.
Naboerne vil ikke elske de smadrede dukker i skralderen.
Ja.
Rhyah skrev, at Nirdesh havde en god aften.
Havde han det?
Hvad skrev hun?
Bare at du gjorde ham glad, så tak for det, kanna.
Men du har stuearrest i weekenden.
Jeg beder din onkel sætte et kamera op uden for dit vindue.
Jeg ser alt!
Godnat.
JEG VIL I SENG MED PAXTON!
JEG ER LUN PÅ DES!
Tekster af: Helle Kaiser-Nielsen